Krievu Atbrīvošanas armija

Krievu Atbrīvošanas armija (; ), pazīstama arī kā ROA, bija pretpadomju militārā vienība, kas Otrā pasaules kara laikā cīnījās Trešā reiha pusē. ROA formāli bija Krievijas Tautu atbrīvošanas komitejas bruņotie spēki ģenerāļa Andreja Vlasova vadībā, kurš nonāca vācu gūstā 1942. gadā un pārgāja to pusē, tāpēc šīs armijas karavīrus sauc par Vlasova armiju (Власовская армия) vai Vlasoviešiem (Власовская армия).

To veidoja galvenokārt brīvprātīgie no padomju pārbēdzējiem, karagūstekņiem un baltās emigrācijas dalībniekiem. 1945. gada sākumā tajā bija aptuveni 200 000 karavīru. Visa perioda laikā ROA emblēmu nēsāja aptuveni 800 000 karavīru, lai gan ne visus no viņiem ROA vadība bija atzinusi.

Tā piedalījās nelielās militārās operācijās pret Sarkano armiju. 1945. gada maijā ROA 1. divīzija atbalstīja pretvācu sacelšanos Čehoslovākijā un atbrīvoja Prāgu. Lielākā daļa ROA karavīru padevās Rietumu sabiedroto spēkiem, tika internēti un lielākoties nodoti PSRS. Vlasovs un viņa tuvākie līdzgaitnieki tika tiesāti un 1946. gadā sodīti ar nāvi.

 Darbība Padomju Savienības teritorijā 
ROA aktīvi darbojās, lai piesaistītu padomju karagūstekņus, solot viņiem atbrīvošanos no Staļina represijām un demokrātiskas Krievijas atjaunošanu. ROA daļas un ar to saistītās vienības piedalījās soda ekspedīcijās pret partizāniem Baltkrievijā, Ukrainā un Krievijā, kā arī apspieda sacelšanās okupētajās teritorijās.

ROA lielākoties netika izmantota lielās frontes cīņās līdz pat 1945. gadam.

 Dienesta pakāpes"Русская Освободительная Армия 1942-45гг." Armor Kiev. Skatīts 2019-07-12. 
Uzpleči Dienesta pakāpe Vērmahta Sauszemes spēku
(Heer) pakāpes 100px Ģenerālis
Генерал General der Waffengattung 100px Ģenerālleitnants
Генерал-лейтенант Generalleutnant 100px Ģenerālmajors
Генерал-майор Generalmajor 100px Pulkvedis
Полковник Oberst 100px Apakšpulkvedis
Подполковник Oberstleutnant 100px Majors
Майор Major 100px Kapteinis
Капитан Hauptmann 100px Poručiks
Поручик Oberleutnant 100px Podporučiks
Подпоручик Leutnant 100px Feldfēbelis
Фельдфебель Feldwebel 100px Unteroficieris
Унтер-офицер Unteroffizier 100px Jefreitors
Ефрейтор Gefreiter 100px Ierindnieks
Солдат Soldat

 Atsauces 

 Ārējās saites 

Kategorija:PSRS vēsture
Kategorija:Trešais reihs
Kategorija:Otrais pasaules karš